CELEX: 62007CB0386
Language: et
Date: 2008-05-05 00:00:00
Title: Kohtuasi C-386/07: Euroopa Kohtu (seitsmes koda) 5. mai 2008 . aasta määrus (Consiglio di Stato (Itaalia) eelotsusetaotlus) — Hospital Consulting Srl, ATI HC, Kodak SpA, Tecnologie Sanitarie SpA versus Esaote SpA, ATI, Ital Tbs Telematic & Biomedical Service SpA, Draeger Medica Italia SpA, Officina Biomedica Divisione Servizi SpA (Kodukord — Artikli 92 lõige 1 ja artikli 104 lõige 3 — Ühenduse konkurentsieeskirjad — Advokaaditeenuse tasumäärasid reguleerivad siseriiklikud eeskirjad — Miinimumtasu kinnitamine — Osaline vastuvõetamatus — Küsimused, millele vastuse võib tuletada Euroopa Kohtu praktikast)

15.8.2008   
            
            
               ET
            
            
               Euroopa Liidu Teataja
            
            
               C 209/17
            
         Euroopa Kohtu (seitsmes koda) 5. mai 2008. aasta määrus (Consiglio di Stato (Itaalia) eelotsusetaotlus) — Hospital Consulting Srl, ATI HC, Kodak SpA, Tecnologie Sanitarie SpA versus Esaote SpA, ATI, Ital Tbs Telematic & Biomedical Service SpA, Draeger Medica Italia SpA, Officina Biomedica Divisione Servizi SpA
   (Kohtuasi C-386/07) (1)
   
   (Kodukord - Artikli 92 lõige 1 ja artikli 104 lõige 3 - Ühenduse konkurentsieeskirjad - Advokaaditeenuse tasumäärasid reguleerivad siseriiklikud eeskirjad - Miinimumtasu kinnitamine - Osaline vastuvõetamatus - Küsimused, millele vastuse võib tuletada Euroopa Kohtu praktikast)
   (2008/C 209/23)
   Kohtumenetluse keel: itaalia
   Eelotsusetaotluse esitanud kohus
   Consiglio di Stato
   Põhikohtuasja pooled
   
      Hagejad: Hospital Consulting Srl, ATI HC, Kodak SpA, Tecnologie Sanitarie SpA
   
      Kostjad: Esaote SpA, ATI, Ital Tbs Telematic & Biomedical Service SpA, Draeger Medica Italia SpA, Officina Biomedica Divisione Servizi SpA
   
      Menetluses osales: Azienda Sanitaria locale ULSS no 15 (Alta Padovana, Regione Veneto)
   Kohtuasja ese
   Eelotsusetaotlus — Consiglio di Stato — EÜ artiklite 81 ja 10 ning Euroopa Parlamendi ja nõukogu 16. veebruari 1998. aasta direktiivi 98/5/EÜ, millega hõlbustatakse alalist tegutsemist advokaadi kutsealal muus liikmesriigis kui see, kus omandati kutsekvalifikatsioon (EÜT L 77, lk 36) tõlgendamine — Siseriikliku kutseühenduse poolt kohustuslike advokaaditeenuse tasumäärade kehtestamine ministeeriumi heakskiidul — Siseriiklik õigus, mis keelab kohtunikel kohtukulusid puudutavates lahendites kehtestatud miinimumtasudest kõrvalekaldumise
   Resolutiivosa
   
               1.
            
            
               EÜ artiklitega 10 ja 81 ei ole vastuolus see, kui siseriiklik õigus põhimõtteliselt keelab miinimumtasudest kõrvalekaldumise, mis on kehtestatud ministri dekreediga, mille aluseks on niisuguse advokaatide kutseühenduse nagu Consiglio nazionale forense välja töötatud projekt, ja mis samuti keelab kohtul nende kohtukulude osas, mida vaidluse kaotanud pool peab teisele poolele hüvitama, otsust langetades nimetatud miinimumtasudest kõrvale kalduda.
            
         
               2.
            
            
               Kolmas küsimus, mille Consiglio di Stato oma 13. jaanuari 2006. aasta otsusega esitas, on ilmselgelt vastuvõetamatu.
            
         
      (1)  ELT C 283, 24.11.2007.